CELEX: 32022R0357
Language: hr
Date: 2022-03-02 00:00:00
Title: Uredba Komisije (EU) 2022/357 оd 2. ožujka 2022. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnih računovodstvenih standarda 1 i 8 (Tekst značajan za EGP)

3.3.2022   
               
               
                  HR
               
               
                  Službeni list Europske unije
               
               
                  L 68/1
               
            
         UREDBA KOMISIJE (EU) 2022/357
         оd 2. ožujka 2022.
         o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnih računovodstvenih standarda 1 i 8
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
         budući da:
         
                     (1)
                  
                  
                     Uredbom Komisije (EZ) br. 1126/2008 (2) doneseni su određeni međunarodni standardi i tumačenja koji su postojali na dan 15. listopada 2008.
                  
               
                     (2)
                  
                  
                     Odbor za međunarodne računovodstvene standarde objavio je 12. veljače 2021. izmjene Međunarodnog računovodstvenog standarda (MRS) 1 Prezentiranje financijskih izvještaja i MRS-a 8 Računovodstvene politike, promjene računovodstvenih procjena i pogreške. Tim se izmjenama objašnjavaju razlike između računovodstvenih politika i računovodstvenih procjena kako bi se omogućila daljnja dosljedna primjena računovodstvenih standarda i usporedivost financijskih izvještaja.
                  
               
                     (3)
                  
                  
                     Nakon savjetovanja s Europskom savjetodavnom skupinom za financijsko izvještavanje Komisija je zaključila da izmjene MRS-a 1 i MRS-a 8 ispunjavaju kriterije za donošenje iz članka 3. stavka 2. Uredbe (EZ) br. 1606/2002.
                  
               
                     (4)
                  
                  
                     Uredbu (EZ) br. 1126/2008 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Regulatornog računovodstvenog odbora,
                  
               DONIJELA JE OVU UREDBU:
         
            Članak 1.
            Prilog Uredbi (EZ) br. 1126/2008 mijenja se kako slijedi:
            
                        (a)
                     
                     
                        međunarodni računovodstveni standard (MRS) 1 Prezentiranje financijskih izvještaja mijenja se u skladu s Prilogom ovoj Uredbi;
                     
                  
                        (b)
                     
                     
                        MRS 8 Računovodstvene politike, promjene računovodstvenih procjena i pogreške mijenja se u skladu s Prilogom ovoj Uredbi.
                     
                  
         
            Članak 2.
            Trgovačka društva primjenjuju izmjene iz članka 1. najkasnije od početka svoje prve financijske godine koja počinje 1. siječnja 2023. ili nakon tog datuma.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. ožujka 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 243, 11.9.2002., str. 1.
         
         
            (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
      
      
         
            PRILOG
            Izmjene MRS-a 1
            
               Prezentiranje financijskih izvještaja
            
            Mijenjaju se točke 7., 10., 114., 117. i 122. Dodaju se točke 117.A–117.E i točka 139.V. Točke 118., 119. i 121. brišu se.
            DEFINICIJE
            
                     
                        
                           7.
                        
                     
                     
                        
                           Sljedeći se pojmovi u ovom standardu upotrebljavaju sa sljedećim značenjima:
                        
                        
                           
                              Računovodstvene politike definirane su u točki 5. MRS-a 8 Računovodstvene politike, promjene računovodstvenih procjena i pogreške i pojam se u ovom standardu upotrebljava u istom značenju.
                        
                        …
                     
                  FINANCIJSKI IZVJEŠTAJI
            ...
            
               Cjeloviti skup financijskih izvještaja
            
            
                     
                        
                           10.
                        
                     
                     
                        
                           Cjeloviti skup financijskih izvještaja čine:
                        
                        
                           …
                        
                        
                                    
                                       (e)
                                    
                                 
                                 
                                    
                                       bilješke, koje obuhvaćaju značajne informacije o računovodstvenoj politici i druga objašnjenja;
                                    
                                 
                              
                           …
                        
                     
                  STRUKTURA I SADRŽAJ
            ...
            
               Bilješke
            
            
               Struktura
            
            ...
            
                     
                        114.
                     
                     
                        Primjeri sustavnog redoslijeda ili razvrstavanja bilješki uključuju:
                        …
                        
                                    (c)
                                 
                                 
                                    praćenje redoslijeda stavki u izvještaju (izvještajima) o dobiti ili gubitku i ostaloj sveobuhvatnoj dobiti te izvještaju o financijskom položaju, primjerice:
                                    …
                                    
                                                ii.
                                             
                                             
                                                značajne informacije o računovodstvenoj politici (vidjeti točku 117.);
                                             
                                          …
                                 
                              
                  
               Objavljivanje informacija o računovodstvenoj politici
            
            
                     
                        
                           117.
                        
                     
                     
                        
                           Subjekt objavljuje značajne informacije o računovodstvenoj politici (vidjeti točku 7.). Informacije o računovodstvenoj politici su značajne ako se, kad se razmatraju zajedno s drugim informacijama uključenima u financijske izvještaje subjekta, može razumno očekivati da će utjecati na odluke koje primarni korisnici financijskih izvještaja opće namjene donose na temelju tih financijskih izvještaja.
                        
                     
                  
                     
                        117.A
                     
                     
                        Informacije o računovodstvenoj politici koje se odnose na beznačajne transakcije, druge događaje ili uvjete beznačajne su i ne treba ih objavljivati. Informacije o računovodstvenoj politici ipak mogu biti značajne zbog prirode povezanih transakcija, drugih događaja ili uvjeta, čak i ako su iznosi beznačajni. Međutim, nisu sve informacije o računovodstvenoj politici koje se odnose na značajne transakcije, događaje ili uvjete same po sebi značajne.
                     
                  
                     
                        117.B
                     
                     
                        Očekuje se da su informacije o računovodstvenoj politici značajne ako su korisnicima financijskih izvještaja subjekta potrebne da razumiju druge značajne informacije u financijskim izvještajima. Primjerice, subjekt će informacije o računovodstvenoj politici vjerojatno smatrati značajnima za svoje financijske izvještaje ako se te informacije odnose na značajne transakcije, druge događaje ili uvjete i:
                        
                                    (a)
                                 
                                 
                                    subjekt je za vrijeme izvještajnog razdoblja promijenio svoju računovodstvenu politiku i ta je promjena dovela do značajne promjene informacija u financijskim izvještajima;
                                 
                              
                                    (b)
                                 
                                 
                                    subjekt je računovodstvenu politiku odabrao na temelju jedne ili više opcija koje su dopuštene MSFI-jima – takve je situacija moguća ako subjekt odluči mjeriti ulaganja u nekretnine po povijesnom trošku umjesto po fer vrijednosti;
                                 
                              
                                    (c)
                                 
                                 
                                    računovodstvena politika izrađena je u skladu s MRS-om 8 jer ne postoji MSFI koji se konkretno primjenjuje;
                                 
                              
                                    (d)
                                 
                                 
                                    računovodstvena politika odnosi se na područje u kojem subjekt pri primjeni računovodstvene politike mora donijeti značajne prosudbe ili pretpostavke i subjekt te prosudbe ili pretpostavke objavljuje u skladu s točkama 122. i 125.; ili
                                 
                              
                                    (e)
                                 
                                 
                                    računovodstvo potrebno za značajne transakcije, druge događaje ili uvjete složeno je i korisnici financijskih izvještaja subjekta inače ih ne bi razumjeli – takva je situacija moguća ako subjekt na kategoriju značajnih transakcija primjenjuje više od jednog MSFI-ja.
                                 
                              
                  
                     
                        117.C
                     
                     
                        Informacije o računovodstvenoj politici kojima je naglasak na načinu na koji je subjekt primijenio zahtjeve MSFI-ja na svoje okolnosti pružaju informacije specifične za subjekt koje su korisnicima financijskih izvještaja korisnije od standardiziranih informacija ili informacija koje samo ponavljaju ili sažimaju zahtjeve MSFI-ja.
                     
                  
                     
                        117.D
                     
                     
                        Ako subjekt objavljuje beznačajne informacije o računovodstvenoj politici, takve informacije ne smiju prikrivati značajne informacije o računovodstvenoj politici.
                     
                  
                     
                        117.E
                     
                     
                        Zaključak subjekta da su informacije o računovodstvenoj politici beznačajne ne utječe na povezane zahtjeve za objavljivanje utvrđene u drugim MSFI-jima.
                     
                  
                     
                        118.
                     
                     
                        [Brisano]
                     
                  
                     
                        119.
                     
                     
                        [Brisano]
                     
                  
                     
                        120.
                     
                     
                        [Brisano]
                     
                  
                     
                        121.
                     
                     
                        [Brisano]
                     
                  
                     
                        
                           122.
                        
                     
                     
                        
                           Subjekt uz značajne informacije o računovodstvenoj politici ili druge bilješke objavljuje koje je prosudbe – osim onih koje uključuju procjene (vidjeti točku 125.) – uprava donijela u postupku primjene računovodstvenih politika subjekta, a koje u najvećoj mjeri utječu na iznose priznate u financijskim izvještajima.
                        
                        ...
                     
                  PRIJELAZNE ODREDBE I DATUM STUPANJA NA SNAGU
            ...
            
                     
                        139.V
                     
                     
                        U dokumentu Objavljivanje računovodstvenih politika, objavljenom u veljači 2021., izmijenjene su točke 7., 10., 114., 117. i 122., dodane su točke 117.A–117.E i brisane su točke 118., 119. i 121. Izmijenjena je i MSFI-jeva Izjava o praksama 2Prosudbe o značaju. Subjekt primjenjuje izmjene MRS-a 1 za godišnja izvještajna razdoblja koja započinju 1. siječnja 2023. ili nakon tog datuma. Dopuštena je ranija primjena. Subjekti koji te izmjene počnu primjenjivati na ranije razdoblje dužni su to objaviti.
                     
                  
               Izmjene drugih MSFI-ja i publikacija
            
            
               Izmjena MSFI-ja 7 Financijski instrumenti: objavljivanje
               
            
            Mijenjaju se točke 21. i B.5. Dodaje se točka 44.II.
            ZNAČAJ FINANCIJSKIH INSTRUMENATA ZA FINANCIJSKO STANJE I USPJEŠNOST SUBJEKTA
            ...
            
               Ostali podaci koje je potrebno objaviti
            
            
               Računovodstvene politike
            
            
                     
                        21.
                     
                     
                        U skladu s točkom 117. MRS-a 1 Prezentiranje financijskih izvještaja (kako je revidiran 2007.), subjekt objavljuje značajne informacije o računovodstvenoj politici. Očekuje se da će informacije o osnovi (ili osnovama) mjerenja za financijske instrumente koje su korištene u pripremi financijskih izvještaja biti značajne informacije o računovodstvenoj politici.
                        ...
                     
                  DATUM STUPANJA NA SNAGU I PRIJELAZNE ODREDBE
            ...
            
                     
                        44.II
                     
                     
                        U dokumentu Objavljivanje računovodstvenih politika kojim se mijenjaju MRS 1 i MSFI-jeva Izjava o praksama 2 Prosudbe o značaju i koji je objavljen u veljači 2021. izmijenjene su točke 21. i B5. Subjekt tu izmjenu primjenjuje za godišnja izvještajna razdoblja koja započinju 1. siječnja 2023. ili nakon tog datuma. Dopuštena je ranija primjena. Subjekti koji tu izmjenu počnu primjenjivati na ranije razdoblje dužni su to objaviti.
                        ...
                     
                  
               
                  Dodatak B
                  Vodič za primjenu
                  ...
                  Skupine financijskih instrumenata i stupanj objavljivanja (točka 6.)
                  ...
                  
                     Ostala objavljivanja – računovodstvene politike (točka 21.)
                  
                  
                           
                              B5.
                           
                           
                              U točki 21. propisano je objavljivanje značajnih informacija o računovodstvenoj politici za koje se očekuje da uključuju informacije o osnovi (ili osnovama) mjerenja za financijske instrumente koje su korištene pri izradi financijskih izvještaja. U slučaju financijskih instrumenata takvo objavljivanje može uključivati:
                              …
                              Točkom 122. MRS-a 1 (kako je revidiran 2007.) subjektu se nalaže i da uz značajne informacije o računovodstvenoj politici ili druge bilješke objavi prosudbe, osim onih koje uključuju procjene, koje je uprava donijela u postupku primjene računovodstvenih politika subjekta, a koje u najvećoj mjeri utječu na iznose priznate u financijskim izvještajima.
                           
                        
            
            
               Izmjene MRS-a 26 Računovodstvo i izvještavanje o mirovinskim planovima
               
            
            Mijenja se točka 34. i dodaje točka 38.
            SVI PLANOVI
            
               Objavljivanje
            
            
                     
                        
                           34.
                        
                     
                     
                        
                           Financijski izvještaji mirovinskog plana, bez obzira na to radi li se o planu definiranih primanja ili definiranih doprinosa, sadržavaju i sljedeće informacije:
                        
                        
                           …
                        
                        
                                    
                                       (b)
                                    
                                 
                                 
                                    
                                       značajne informacije o računovodstvenoj politici; i
                                    
                                 
                              
                           …
                        
                     
                  DATUM STUPANJA NA SNAGU
            ...
            
                     
                        38.
                     
                     
                        U dokumentu Objavljivanje računovodstvenih politika kojim se mijenjaju MRS 1 Prezentiranje financijskih izvještaja i MSFI-jeva Izjava o praksama 2 Prosudbe o značaju i koji je objavljen u veljači 2021. izmijenjena je točka 34. Subjekt tu izmjenu primjenjuje za godišnja izvještajna razdoblja koja započinju 1. siječnja 2023. ili nakon tog datuma. Dopuštena je ranija primjena. Subjekti koji tu izmjenu počnu primjenjivati na ranije razdoblje dužni su to objaviti.
                     
                  
               Izmjene MRS-a 34 Financijsko izvještavanje za razdoblja tijekom godine
               
            
            Mijenja se točka 5. i dodaje se točka 60.
            SADRŽAJ FINANCIJSKOG IZVJEŠTAJA ZA RAZDOBLJE TIJEKOM GODINE
            
                     
                        5.
                     
                     
                        MRS-om 1 određuje se cjeloviti skup financijskih izvještaja uključujući sljedeće komponente:
                        …
                        
                                    (e)
                                 
                                 
                                    bilješke, koje obuhvaćaju značajne informacije o računovodstvenoj politici i druga objašnjenja;
                                 
                              …
                     
                  DATUM STUPANJA NA SNAGU
            ...
            
                     
                        60.
                     
                     
                        U dokumentu Objavljivanje računovodstvenih politika kojim se mijenjaju MRS 1 i MSFI-jeva Izjava o praksama 2 Prosudbe o značaju i koji je objavljen u veljači 2021. izmijenjena je točka 5. Subjekt tu izmjenu primjenjuje za godišnja izvještajna razdoblja koja započinju 1. siječnja 2023. ili nakon tog datuma. Dopuštena je ranija primjena. Subjekti koji tu izmjenu počnu primjenjivati na ranije razdoblje dužni su to objaviti.
                     
                  
               Izmjene MRS-a 8
            
            
               
                  Računovodstvene politike, promjene računovodstvenih procjena i pogreške
               
            
            Mijenjaju se točke 5., 32., 34., 38. i 48. i naslov iznad točke 32. Dodaju se točke 32.A–32.B, 34.A i 54.I i naslovi iznad točaka 34. i 36. Mijenja se naslov iznad točke 39. tako da postaje podnaslov naslova dodanog iznad točke 34.
            DEFINICIJE
            
                     
                        
                           5.
                        
                     
                     
                        
                           Sljedeći se pojmovi u ovom standardu upotrebljavaju sa sljedećim značenjima:
                        
                        
                           …
                        
                        
                           
                              Računovodstvene procjene su novčani iznosi u financijskim izvještajima koji se ne mogu sa sigurnošću mjeriti.
                        
                        …
                     
                  RAČUNOVODSTVENE PROCJENE
            
                     
                        32.
                     
                     
                        Računovodstvenom politikom može biti propisano da se stavke u financijskim izvještajima mjere na način koji uključuje nesigurnost mjerenja, odnosno računovodstvenom politikom može biti propisano da se te stavke mjere novčanim iznosima koji se ne mogu izravno utvrditi već se moraju procijeniti. U tom slučaju subjekt izrađuje računovodstvenu procjenu kako bi ostvario cilj utvrđen računovodstvenom politikom. Izrada računovodstvenih procjena uključuje primjenu prosudbi ili pretpostavki na temelju najnovijih, pouzdanih informacija. Primjeri računovodstvenih procjena uključuju:
                        
                                    (a)
                                 
                                 
                                    rezervacije za umanjenje vrijednosti za očekivane kreditne gubitke u skladu s MSFI-jem 9 Financijski instrumenti;
                                 
                              
                                    (b)
                                 
                                 
                                    neto utrživu vrijednost stavke zaliha u skladu s MRS-om 2 Zalihe;
                                 
                              
                                    (c)
                                 
                                 
                                    fer vrijednost imovine ili obveze, u skladu s MSFI-jem 13 Mjerenje fer vrijednosti;
                                 
                              
                                    (d)
                                 
                                 
                                    troškove amortizacije stavke nekretnina, postrojenja i opreme, u skladu s MSFI-jem 16; i
                                 
                              
                                    (e)
                                 
                                 
                                    rezerviranja za obveze iz jamstava, u skladu s MRS-om 37 Rezerviranja, nepredviđene obveze i nepredviđena imovina.
                                 
                              
                  
                     
                        32.A
                     
                     
                        Subjekt za izradu računovodstvene procjene koristi tehnike mjerenja i ulazne podatke. Tehnike mjerenja uključuju tehnike procjene (primjerice tehnike koje se koriste za mjerenje rezervacija za umanjenje vrijednosti za očekivane kreditne gubitke u skladu s MSFI-jem 9) i tehnike vrednovanja (primjerice, tehnike koje se koriste za mjerenje fer vrijednosti imovine ili obveze u skladu s MSFI-jem 13).
                     
                  
                     
                        32.B
                     
                     
                        Pojam „procjena” u MSFI-jima ponekad se odnosi na procjenu koja nije računovodstvena procjena kako je definirana u ovom standardu. Primjerice, ponekad se odnosi na ulazne podatke koji se koriste u izradi računovodstvenih procjena.
                        …
                     
                  
               Promjene računovodstvenih procjena
            
            
                     
                        34.
                     
                     
                        Subjekt će možda trebati izmijeniti računovodstvenu procjenu ako nastupi promjena okolnosti na kojima se temeljila računovodstvena procjena ili zbog novih informacija, novih događaja ili više iskustva. Po svojoj prirodi, promjena računovodstvene procjene ne odnosi se na prethodna razdoblja i nije ispravak pogreške.
                     
                  
                     
                        34.A
                     
                     
                        Učinci promjene ulaznog podatka ili promjene tehnike mjerenja na računovodstvenu procjenu promjene su računovodstvenih procjena, osim ako proizlaze iz ispravka pogrešaka iz prethodnih razdoblja.
                        …
                     
                  
               Primjena promjena računovodstvenih procjena
            
            …
            
                     
                        38.
                     
                     
                        Priznavanje budućeg učinka promjene računovodstvene procjene znači da se promjena primjenjuje na transakcije, druge poslovne događaje i stanja od datuma te procjene. Promjena računovodstvene procjene može utjecati samo na dobit ili gubitak tekućeg razdoblja ili na dobit ili gubitak tekućeg i budućih razdoblja. Primjerice, promjena u rezervacijama za umanjenje vrijednosti za očekivane kreditne gubitke utječe samo na dobit ili gubitak tekućeg razdoblja i stoga se priznaje u tekućem razdoblju. Međutim, promjena procijenjenog vijeka upotrebe ili očekivanog obrasca potrošnje budućih gospodarskih koristi utjelovljenih u imovini koja se amortizira utječe na troškove amortizacije u tekućem razdoblju i u svakom budućem razdoblju tijekom preostalog vijeka upotrebe te imovine. U oba se slučaja učinak promjene tekućeg razdoblja priznaje kao prihod ili rashod tekućeg razdoblja. Učinak na buduća razdoblja, ako postoji, priznaje se kao prihod ili rashod u tim budućim razdobljima.
                     
                  
               Objavljivanje
            
            …
            POGREŠKE
            …
            
                     
                        48.
                     
                     
                        Ispravljanje pogrešaka razlikuje se od promjena računovodstvenih procjena. Računovodstvene su procjene po svojoj prirodi približne vrijednosti koje je potrebno promijeniti ako se dobiju dodatne informacije. Na primjer, dobit ili gubitak priznati nakon nepredviđenog događaja ne smatraju se ispravkom pogreške.
                        …
                     
                  DATUM STUPANJA NA SNAGU I PRIJELAZNE ODREDBE
            ...
            
                     
                        54.I
                     
                     
                        U dokumentu Definicija računovodstvenih procjena, objavljenom u veljači 2021., izmijenjene su točke 5., 32., 34., 38. i 48. i dodane točke 32.A, 32.B i 34.A. Subjekt primjenjuje te izmjene za godišnja izvještajna razdoblja koja započinju 1. siječnja 2023. ili nakon tog datuma. Dopuštena je ranija primjena. Subjekt te izmjene primjenjuje na promjene računovodstvenih procjena i promjene računovodstvenih politika do kojih dođe na početku prvog godišnjeg izvještajnog razdoblja u kojem je primijenio te izmjene ili nakon tog datuma.